Albert Goedert
Den Albert Goedert, gebuer als Albert Pierre Goedert den 30. August 1913 zu Trënteng a gestuerwen den 1. Dezember 1982 zu Lëtzebuerg, war e lëtzebuergesche Lycéesprofesser a Lycéesdirekter.

Den Albert Goedert war virun allem bekannt duerch seng Grammaire pratique de la langue française déi aus dem Volume 1: Morphologie an dem Volume 2: Syntaxe bestanen huet. Déi Grammaire war joerzéngtelaang um offizielle Schoulprogramm.

Hie war Direkter vum Lycée Hubert-Clément. Ee vu senge Jongen ass de Jurist Henri Goedert.

Den 19. Dezember 1972 gouf hien, deen och mol fir d'LSAP am Escher Gemengerot soutz, als Member vum Staatsrot nominéiert an ass bis zu sengem Doud an där Funktioun bliwwen.

Literatur 
 Lycée Hubert Clement - 75e anniversaire (Jubiläumsbroschür); Esch-Uelzecht, 1986 (enthält eng Evocatioun vum Albert Goedert als fréieren Direkter).

Gielercher 
 Chevalier vum Ordre de la couronne de chêne (Promotioun 1954)
Den Albert Goedert krut a senger laanger Carrière als Professer, Lycéesdirekter a Member vum Staatsrot nach aner Gielercher iwwerreecht.

Gebuer 1913
Membere vum Staatsrot zu Lëtzebuerg
Gestuerwen 1982
Lëtzebuergesch Lycéesprofesseren
Chevalier de l'ordre de la couronne de chêne